**Κόνιτσα 16/04/2020**

**ΔΕΛΤΙΟ ΤΥΠΟΥ**

ΔΗΜΟΣ ΚΟΝΙΤΣΑΣ: Απολύμανση και καθαριότητα δημόσιων χώρων.

Στην απολύμανση και καθαριότητα κοινόχρηστων χώρων, πεζοδρομίων στο κέντρο της πόλης της Κόνιτσας, χώρων έμπροσθεν του Δημαρχείου και του Κέντρου Υγείας, της κεντρικής οδού μέχρι το ιστορικό γεφύρι προέβησαν τα συνεργεία του τομέα καθαριότητας του Δήμου Κόνιτσας τη Μ. Πέμπτη 16 Απριλίου 2020. Τις εργασίες επόπτευσε ο αρμόδιος Αντιδήμαρχος Νικόλαος Τσιαλιαμάνης.

Μετά την ανάληψη των καθηκόντων μας και την επισκευή των βασικών μηχανημάτων του Δήμου οι συγκεκριμένες εργασίες ήταν προγραμματισμένες και θα συνεχιστούν και στην πόλη της Κόνιτσας και στις Κοινότητες βάσει προγράμματος. Συνέπεσαν βέβαια και με την πανδημία του κορωνοϊού.

Ο Δήμαρχος ευχαριστεί τους εργαζόμενους στον τομέα Καθαριότητας και Ύδρευσης του Δήμου για την προθυμία τους ως προς την κάλυψη βασικών αναγκών των δημοτών και πέραν του ωραρίου τους, καθώς και για την άριστη συνεργασία. Εύχεται σε όλο το υπαλληλικό προσωπικό του Δήμου και σε όλους τους δημότες Χρόνια πολλά - Καλή Ανάσταση.

Από το Γραφείο Δημάρχου